O **Hockey Club Slovan Bratislava** (en eslovaco  **Hokejový klub Slovan Bratislava**) é un equipo profesional de hóckey sobre xeo da cidade de Bratislava (Eslovaquia). O club foi fundado en 1921 e é o club máis laureado de Eslovaquia. Dende a 2012-13 compite na Kontinental Hockey League (KHL) representando a Eslovaquia. Xoga os seus partidos como local no Ondrej Nepela Arena, un pavillón con capacidade para 10.115 espectadores.

Historia
--------

O HC Slovan Bratislava foi fundado como equipo de fútbol en 2919 baixo a denominación de *1. ČsŠK Bratislava*. En 1921 creouse a sección de hóckey sobre xeo, denominada CsSK hockey. En decembro de 1924 xogou o seu primeiro partido, foi na derrota por 1 gol a 6 fronte ao Wiener EV de Viena. En 1939 o nome do club cambiou polo de *Slovan* Bratislava, mantendose ata a actualidade.

Logo da segunda guerra mundial, o Slovan foi o único representante eslovaco na máxima categoría do hóckey sobre xeo checoslovaco durante moito tempo, conseguindo en moitas ocasións o subcampionato. O seu único título no Campionato Checoslovaco chegou coa dirección do adestrador Ladislav Horsky na tempada 1978–79. Ademais, os equipos de base gañaron moitos campionatos.

Logo da Disolución de Checoslovaquia en 1993, o Slovan pasou a xogar na Extraliga Exlovaca, gañando oito títulos da máxima categoría do hóckey sobre xeo eslovaco, éxitos que se repetiron co equipo júnior.

Ademais do éxito logrado en Eslovaquia, o Slovan tamén realizou notables participacións en competicións internacionais, con tres títulos da Spengler Cup consecutivos entre 1972 e 1974. Tamén é un dos catro únicos equipos que xogou os catro anos a European Hockey League, chegando sempre aos *play-offs*. Outro grande éxito internacional do club chegou na tempada 2003-04 coa consecución do IIHF Continental Cup. Dende o 2011, o Slovan participa no European Trophy.

### Kontinental Hockey League

En marzo de 2012, o Slovan solicitou o seu ingreso na Kontinental Hockey League (KHL). O 21 de xuño dese mesmo ano, o Slovan Bratislava foi admitido oficialmente na KHL, logo de cumprir tódalas condicións necesarias. Fundado en 1921, é o club máis antigo da KHL cunha ampla marxe.

#### Tempada 2012–13

En maio, o Slovan fichou a Rostislav Čada como novo adestrador xefe para a súa primeira tempada na KHL, levando ao club a súa experiencia na competición logo de traballar no Avangard Omsk. Logo de xogar dous partidos de preparación fronte a equipos da KHL e o European Trophy no verán, o Slovan comezou a tempada 2012–13 coa derrota por 2 a 4 na casa fronte ao ucraíno e tamén debutante na competición HC Donbass o 6 de setembro de 2012 cun cheo total nas bancadas. A primeira vitoria chegaría catro días despois no partido fronte ao Spartak Moscova, gañando por 2–1 logo por shootout.

Denominacións
-------------

* 1993-1994 : HC Slovan Bratislava
* 1994-1995 : HC Slovan HTC Bratislava
* 1995-2002 : HC Slovan Harvard Bratislava
* 2002-2004 : HC Slovan Slovnaft Bratislava
* Dende 2004 : HC Slovan Bratislava

Palmarés
--------

### Títulos nacionais

* **8 Extraligas Eslovacas:** 1997–98, 1999–2000, 2001–02, 2002–03, 2004–05, 2006–07, 2007–08, 2011–12
* **1 Campionato Checoslovaco:** 1978–79
* **2 Liga Eslovaca (1938–1944):** 1941, 1942
* **2 1. SNHL:** 1981–82, 1989–90

### Títulos internacionais

* **1 IIHF Continental Cup:** 2004
* **3 Spengler Cup:** 1972, 1973, 1974

Notas
-----

1. 1 2 3 4  "História klubu". Arquivado dende o orixinal o 21 de marzo de 2012. Consultado o 23 de setembro de 2012.
2. ↑  "The Slovakian candidate". Arquivado dende o orixinal o 12 de novembro de 2020. Consultado o 23 de setembro de 2012.
3. ↑  Slovan získal definitívny súhlas na štart v KHL[*Ligazón morta*]
4. ↑  "Rostislav Čada oficiálne novým hlavným trénerom". Arquivado dende o orixinal o 25 de xuño de 2012. Consultado o 23 de setembro de 2012.
5. ↑  Denominacións históricas en http://www.hcslovan.sk/ Arquivado 01 de outubro de 2011 en Wayback Machine.. *(en eslovaco)*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***HC Slovan Bratislava*** |

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en eslovaco)*
* Sitio web dos seareiros *Verní Slovanu* *(en eslovaco)*
* Sitio web dos seareiros *My sme tu doma* *(en eslovaco)*


| * v
* c
* e
Kontinental Hockey League |
| --- |
| 

|  |  |
| --- | --- |
| Conferencia Leste | Conferencia Oeste |
| 

| * v
* c
* e
Bobrov |
| --- |
|  Atlant Moscow Oblast |
|  Dinamo Riga |
|  Dinamo Minsk |
|  Jokerit |
|  Medveščak Zagreb |
|  SKA San Petersburgo |
|  Slovan Bratislava |

 | 

| * v
* c
* e
Tarasov |
| --- |
|  CSKA Moscova |
|  HC Sochi |
|  Dynamo Moscova |
|  Lokomotiv Yaroslavl |
|  Severstal Cherepovets |
|  Torpedo Nizhny Novgorod |
|  Vityaz Podolsk |

 | 

| * v
* c
* e
Kharlamov |
| --- |
|  Ak Bars Kazan |
|  Avtomobilist Ekaterinburg |
|  Metallurg Magnitogorsk |
|  Neftekhimik Nizhnekamsk |
|  Lada Togliatti |
|  Traktor Chelyabinsk |
|  Yugra Khanty-Mansiysk |

 | 

| * v
* c
* e
Chernyshev |
| --- |
|  Admiral Vladivostok |
|  Amur Khabarovsk |
|  Avangard Omsk |
|  Barys Astana |
|  Metallurg Novokuznetsk |
|  Salavat Yulaev Ufa |
|  Sibir Novosibirsk |

 |

 |
| **Tempadas**: 2008-09  ·  2009-10  ·  2010-11  ·  2011-12  ·  2012-13  ·  2013-14  ·  *2014-15* |
| **Trofeos**: Copa Gagarin  ·  Copa Continental  ·  Copa Nadezhda  ·  Copa Lokomotiv |
| **Eventos anuais**: KHL All-Star Game (2009  ·  2010  ·  2011  ·  2012  ·  2013  ·  2014)  · Draft |

|  |  |
| --- | --- |
| Control de autoridades | 
* Wd: Q730151
* WorldCat
* VIAF: 510156565684123500002

 |